GiliGold/VAD_KnessetCorpus huggingface dataset:
<ג'ריס דביני: מה שראיתם, ראיתם בניינים גבוהים של 8 ושל 10 קומות ולמעשה הסוג הזה של התיישבות, של דיור הוא מצליח להתקיים בנצרת.
<ג'ריס דביני: בהרבה מקומות אחרים ביישובים ערביים הנמצאים במחוז זה עדיין לא צבר הצלחה.
<ג'ריס דביני: אבל בנצרת זה כן מצליח.
<ג'ריס דביני: יש לנו את שכונת שנלר שבנינו אותה לפני יותר מעשור.
<ג'ריס דביני: שכונה יחסית מצליחה, שכונה מטופחת, שכונה שהיא בסדר.
דוד אמסלם: תראה, אתה רואה את הסיפור של נצרת, נצרת בסופו של עניין, המרקם האורבני הוותיק הוא בעצם כולל כמעט 90% הרי גם כמה שמתפתח בסוף מתפתחים המרקם.
דוד אמסלם: עכשיו גם במרקם הזה יש את הליבה שהיא בדרך כלל לשימור ודברים כאלה אבל בסופו של דבר ההתחדשות העירונית אמורה להיות בקטע הזה.
דוד אמסלם: עזוב את הקטע החדש.
דוד אמסלם: עכשיו אני שואל שאלה כזו, האם אתם יושבים מול העירייה, גם נותנים להם incentive כאילו כמו שעשיתם בכל מיני הסכמי גג כאלה או אחרים בבניינים חדשים ולעזור להם בגלל שהעיר בסוף היא עיר ותיקה מאוד, זה עיר ישנה, בת מאות שנים אני לא יודע אפילו כמה.
דוד אמסלם: בסופו של דבר צריך לבוא לעזור לעירייה גם להוריד את התקנון, גם לתת זכויות למי שבונה במקסימום האפשרי וגם יכול להיות גם אם העירייה תקח את ההשבחות לא יספיק לה לגבי הנושא של התשתיות ואז לסייע לה.
דוד אמסלם: אחרת אם לא יהיה פה איזשהו משהו מעולם זה לא יקרה.
<ג'ריס דביני: אני אחמיר טיפה ממה שאתה אומר.
<ג'ריס דביני: עדיין, עם כל מה שקורה בנצרת מבחינת הגירה וכל ההגירה של הצעירים לנצרת עילית וכל זה הם עדיין משתמשים בתשתיות של נצרת.
<ג'ריס דביני: כל מי שהולך לנצרת עילית עדיין בא ובבוקר כולם, כל תושבי נצרת עילית הערבים באים לנצרת.
<ג'ריס דביני: שכונת הגליל, השכונה החדשה, עדיין נשענת על התשתיות של נצרת הוותיקה, נצרת העתיקה ואלה תשתיות שהן ישנות.
<ג'ריס דביני: שכונת הגליל היא עדיין בהתחלתה.
<ג'ריס דביני: אני רק יכול להגיד לך שמתוך 3000 יחידות דיור שמתוכננות להבנות בשכונה בינתיים יש לנו רק בסביבות ה-400-500 שנבנו ואוכלסו.
<ג'ריס דביני: כשיהיו לנו 3000 יחידות דיור וכולם ייכנסו דרך אותו כביש, אותם בתי ספר ולאותו מרכז של העיר אז הבעיה תהיה הרבה יותר חמורה בנצרת והפקקים וכל זה זה יחמיר.
דוד אמסלם: יש להם הסכם גג עם העירייה?
<ג'ריס דביני: כן.
<ג'ריס דביני: יש לשכונה הזאת - - - אין לנו הסכם גג, לא, אני אגיד לך, הסכם גג זה מותנה בזה שיהיה לך עתודה של 5000 יחידות דיור.
<ג'ריס דביני: אם אין לך 5000 יחידות דיור אתה לא יכול לעשות הסכם גג - - -
דוד אמסלם: אז מה - - - מה קורה פה, הביצה והתרנוגלת.
דוד אמסלם: אני רוצה להגיד לך משהו - - - תראה, כל יחידת דיור שראש העיר בונה כאן הוא מכניס את העירייה לגרעון בין 6000 ל-10000 ₪.
דוד אמסלם: אני גם נכנס כרגע לסיפור של אזורי תעשייה.
דוד אמסלם: אם זה רק עומד אזור תעשייה אז העיר הזאת בהגדרה אתה תוריד את כולם לסוציו 3, לא יעזור כלום.
דוד אמסלם: אז לכן צריך לחשוב.
דוד אמסלם: בסופו של עניין העירייה הזאת היא מה שנקרא, חמור צולע וכל הזמן מוסיפים עליו עוד בעיות.
דוד אמסלם: בלתי אפשרי אם הוא לא - - - יש לו כ-4,000, נניח בעבודה יש לו 4,000 לכן יש פה מקרה מיוחד שלדעתי לגבי הנושא של נצרת אתם צריכים לייצר פלטפורמה להסכם גג ייחודי זה עיר שונה מערים אחרות, צריך להבין.
דוד אמסלם: וכרגע היות ויש לו זמין 4,000 אז תתנו לו הסכם גג ל-4,000 מפני שהוא בעצם - - - הרי מה זה הסכם הגג ?
דוד אמסלם: הוא אמור לקחת את הכסף משם ולהשקיע פה.
דוד אמסלם: איך אתה אומר, בסופו של דבר ההם שם למעלה יצטרכו לחצות את העיר להגיע לאיזשהו מקום, מאיפה הוא יביא את הכסף לכבישים, לגינות, לבתי ספר, כל הדברים האלה.
<ג'ריס דביני: אני לוקח את מה שאתה אמרת, אני מעביר את זה להנהלת המשרד - - -
דוד אמסלם: אני מבקש שתתקשר אליי בעניין הזה, תודיע לי, אם לא - - - אני חושב שכאן זה הזדמנות פז לבוא לעזור לראש עיר שבא לתת את הנשמה שלו לעיר ובעיר הזאת יש לה מגבלות כרגע.
דוד אמסלם: אם היה 10,000 והוא היה בונה 4,000 אתה צודק.
דוד אמסלם: אבל אם יש לו רק 4,000 והוא נמצא בתקרה של ה-5,000, הרי הוא יבנה את ה-4,000 ואחרי זה נניח הוא יקבל עוד 2,000 אז יגידו לו עכשיו רק 2,000 אז מעולם הוא לא יכנס להסכם גג.
<ג'ריס דביני: אני לוקח את זה ואני מעביר את זה הלאה.
<קריאה: חוץ מזה שחסר מתחמים חדשים למשרד השיכון, מתחמים חדשים לקדם שכונות.
דוד אמסלם: אני אזמן פגישה עם מנהל התכנון שאני רואה אותו כמפתח לכל הדבר הזה.
דוד אמסלם: גם בנושא של הסיפור של הרחבת הדיור אבל בעיקר בנושא של אזור התעסוקה.
דוד אמסלם: אם לראש עיר לא יהיה אזור תעסוקה כבד אני אמליץ לו אל תבנה שום דבר.
דוד אמסלם: חייב להביא מקורות ואם אין לו מקורות אז מה הוא בונה.
דוד אמסלם: הוא בונה כדי שמה, שבסוף כולם יהיו עניים פה.
<ג'פרי גדע: אדוני חבר הכנסת ברוך הבא.
<ג'פרי גדע: כמו שאמר סגן הממונה אנחנו עושים מאמצים גדולים להיות - - - וזה לא משהו קל כאשר יש לך ארנונה מקורית כמו שהציג יוסף שקרוב ל-70%-65% זה ארנונה מגורים וכאשר העיר נמצאת בסוציואקונומי 3 אז תתאר לעצמך באיזה מצב אנחנו נמצאים.
<ג'פרי גדע: זה רק ממחיש כמה שיהיה לנו קשה להביא את ההכנסות העצמיות.
<ג'פרי גדע: אנחנו יותר ויותר מחפשים - - - ממשלתיים בשביל לכסות את ההוצאה.
<ג'פרי גדע: זו נקודה אחת.
<ג'פרי גדע: הנקודה שאנחנו רוצים - - - זה ועדת הפנים של הכנסת למעשה אמורה לדון - - - היתה אמורה להיות לנו פגישה, יש לנו מתחם שכביש 60 שהרחיבו אותו על חשבון העדה האורתוכסית, הקרקעות לקחו מהם אותן ואז יש תביעה של הפטריארכיה עם האנשים עם היזמים נגד עיריית נצרת, נגד נצרת עילית.
<קריאה: שיפוי 25%.
דוד אמסלם: אני מסכים, אני אבדוק את העניין הזה, אתה צודק.
דוד אמסלם: אני צריך פה לזמן את משרד האוצר, משרד התחבורה כדי מה שנקרא - - - בסופו של דבר אנחנו פתרנו את המועצות האזוריות - - - אני עשיתי את התיקון למרות ש- - - אבל בגלל שאני לא העליתי על דעתי שזה פשוט רק להרים.
דוד אמסלם: בדרך כלל הכבישים האלה עוברים דרך מועצות אזוריות אבל במקרה הזה אני גם אטפל בנושא של נצרת גם בסיפור הזה של הכביש הזה.
דוד אמסלם: אני אצטרך לדבר איתם גם על הנושא של נצרת.
<ג'פרי גדע: מדובר פה - - - זה בשבילי אם אתה עוזר לנו - - -
<עלי סלאם: על הגשר אמרתי הכיכר של ביג המפורסם גם הסתובבנו שם.
<עלי סלאם: היו אמורים לבנות גשר לפני הכיכר אז באנו - - - כיכר, עזרו לנו.
<עלי סלאם: אני מודה לכם מאוד, הדיון הזה דיון חשוב לי מאוד וזה מראה כמה חשוב לכם נצרת והעיר נצרת.
<עלי סלאם: העיר נצרת עיר עולמית שכל העולם מסתכל על העתיד של העיר הזאת.
<עלי סלאם: אני הייתי במיאמי עכשיו ב- - - ראיתי כמה חשוב עיר נצרת לכל העולם.
<עלי סלאם: אז יש לי בקשה שתעזרו לנו, לא רוצה לדבר הרבה ושאתם באתם כל החברי כנסת ודודו וכל הצוות וכל החבר'ה אז באמת אני רוצה שתעזרו לי.
<עלי סלאם: אני עוזר לכולם והכי חשוב, חבר'ה, חוץ מהפרויקטים שאני מאמין לא בדיוק היום אני מאמין בקיום ואני אומר לכולם, לכל מי שחי כאן שיאמין בקיום, שנחייה ביחד ונמשיך ביחד ומה שמגיע לאחרים מגיע לי.
<עלי סלאם: זה מה שאני רוצה.
<עלי סלאם: מה שמגיע עוד פעם לירושלים ולהרצליה ולטבריה ולחיפה אז מגיע לנצרת ומגיע גם למגזר הערבי.
<עלי סלאם: ראש עיר רוצה לעבוד, שיעבוד ויבקש.
<עלי סלאם: אז אני מודה לך מאוד, מודה לכם מאוד ולשמוע ככה - - -
דוד אמסלם: אני חוזר על עצמי קצת באיך שפתחתי, סך הכל באמת יש פה ראש עיר עם חזון, עם הרבה מנהיגות וכריזמה.
דוד אמסלם: גם שונא בירוקרטיה וחותך ישר ליעד זה דברים שככה אני הייתי עובד והוא מזכיר לי אותי קצת בתקופה שאני עבדתי בקטע המוניציפלי בגלל שאני חושב שרק ככה בונים.
דוד אמסלם: גם אם עושים שגיאות בקצה אבל בסוף אתה מזיז את הרכבת ברמה של 90%-100%, ולכן באמת עלי אתה עושה פה עבודה מדהימה.
דוד אמסלם: אתה מנהיג, אתה לא ראש עיר, אתה לא מנהל, אתה מנהיג ורואים את זה בכל העיר איפה שמסתובבים.
<עלי סלאם: אולי גם צל"ש לצוות.
<עלי סלאם: יש פה מנהלים מדהימים.
דוד אמסלם: בסופו של דבר מפקד בלי חיילים לא יכול להתנהל - - - היות ואני בא מהעולם הזה אז אני מספר לכם שבסוף המנהל הוא קובע את הכיוון ובסוף כולם מתיישרים לשם.
דוד אמסלם: ככל שהוא יותר דומיננטי אז בסוף כולם מתיישרים, גם מי שלא אוהב להתיישר מתיישר בסוף.
דוד אמסלם: ולכן אני זוקף לראש העיר, לחובתו ולזכותו כל דבר שקורה בעיר בהיבטים האלה, ולכן אני באמת מאוד מעריך אותך ואני מתחבר לאנשים מהסוג הזה ולכן אני לרשותכם.
דוד אמסלם: לכל דבר ועניין אני כאן בסיפור, אתם תשמעו ממני.
דוד אמסלם: אני בדרך כלל לא רוצה לדבר על הרבה נושאים בגלל שבסוף לא יוצא כלום משום נושא.
דוד אמסלם: אני רוצה לקחת איתי שתי נקודות, בעיקר הנושא הזה שאני מזהה את תכנית המתאר כדבר הכי דרמטי כאן בסיפור הזה.
דוד אמסלם: אני גם אחשוב עם עצמי איך אנחנו עוזרים לעירייה, יכול להיות שאני אשב עם שר הפנים כדי בכל מקרה גם נשמע קודם כל מה תעשה הוועדה הגיאוגרפית - - - חלוקת ההכנסות.
דוד אמסלם: אבל בסוף בוודאי ובוודאי - - - לפחות תגיד לי ממקור אחר זה לא משנה כרגע מאיפה העירייה תקבל.
דוד אמסלם: האם תקבל את זה משפרינצק או לא משפרינצק אבל אם בסוף יבינו שצריך לעזור לעיר בוודאי עד שיפתרו לה את כל הבעיות העתידיות של אזור התעשייה וכו' אז נדבר עם שר הפנים, נראה איך אנחנו מסייעים לעיר בכמה מיליוני שקלים, עשרות מיליוני שקלים, כדי להניע את העגלה.
דוד אמסלם: אלה הנושאים שאני רוצה לקחת על עצמי בהיבטים האלה.
דוד אמסלם: אני גם אדבר עם שר התיירות לגבי מה שדיברנו וכו'.
דוד אמסלם: אלה הנושאים שלדעתי הכי כבדים מבחינתני ופרצנו אותם קצת - - - גם הסיפור הזה, השיפוי הזה הוא דבר שהוא עוול כשלעצמו.
דוד אמסלם: לא הצלחתי להבין עד היום איך כביש שעובר כאן ליד העיר, העיר צריכה לשלם על ירידת הערך שלו.
דוד אמסלם: זה דבר שמי שהמציא את זה בזמנו גאון, לא יודע איך, אבל הוא בסוף חיבר את העירייה בלי קשר מה מצבה של העירייה.
דוד אמסלם: אז לכן אני שוב רוצה להודות לך, עלי, על כל קבלת הפנים, הכבוד שעשית לנו וכל העשייה שאתה עושה.
דוד אמסלם: אני מבחינתי כמוך, לי אין שום הבדל בין אזרח שהוא ערבי, יהודי, צ'רקסי או נוצרי, זה לא מעניין אותי.
דוד אמסלם: אזרח הוא אזרח והוא צריך לקבל את אותו טיפול בכל מקום, זה לא משנה איפה הוא נמצא.
דוד אמסלם: אני מבחינתי המבחן היחיד של אזרחי מדינת ישראל מול גם אני אומר את זה בוועדה ו- - - כל החברים שלי זה המהימנות למדינת ישראל.
דוד אמסלם: לא יכול להיות שיש אזרחים שלא נאמנים למדינת ובוכים אחרי זה למה לוקחים את הזכויות שלהם.
דוד אמסלם: אני חושב שזה הולך ככה, זה הדבר הכי טבעי והכי מוסרי.
דוד אמסלם: אזרח נאמן למדינה מקבל את כל מה שמגיע לו כמו כל אזרח אחר.
<עלי סלאם: ואני מוסיף כל מי שלא טוב לו יכול ללכת.
דוד אמסלם: אני רוצה להודות גם לכל הצוות המקצועי שהגיע מכל משרדי הממשלה.
דוד אמסלם: אני מקווה שאתם נהניתם כמונו.
דוד אמסלם: אני מאחל לכולנו שנה טובה ושיהיה בהצלחה.
<עלי סלאם: אנחנו נותנים גם משהו כבוד ליושב ראש הוועדה ואנחנו יוצאים מכאן לארוחת צהריים.
<עלי סלאם: המסעדה לידינו.
דוד אמסלם: אני חתום על הצעת החוק המונחת בפנינו, יוזמה של חבר הכנסת ביטן.
דוד אמסלם: הוא דיבר אתי על הנושא והקרדיט הוא שלו בעניין.
דוד אמסלם: סיפור בתי החולים לטעמי, מורכב יותר אפילו מבתי האבות.
דוד אמסלם: בבתי חולים יושבים אנשים חולים, לעיתים משותקים ולא יכולים לזוז, בבתי אבות יש אנשים מבוגרים שחלקים יכולים - - -
דוד ביטן: יש גם חולים.
דוד אמסלם: חלק מהם יכולים לנוע.
דוד אמסלם: אנחנו מכבדים את האנשים האלה, בסופו של דבר אדם שיושב בבית החולים, אם הוא לא מממש את הזכות שלו, זה עוול.
דוד אמסלם: שכשתיקנו את החוק לבתי סוהר לפני מספר חודשים, חייבנו את המדינה שיאפשרו להם להצביע במוניציפאלי.
דוד אמסלם: אז בוודאי אדם ששוכב בבית חולים, נמצא בבית אבות, אני חושב שזה אך מוסרי מהמדינה לדאוג שהאנשים האלה יצביעו, לרוב מדובר באנשים מבוגרים במצב גופני קשה ואלה ההורים שלנו.
דוד אמסלם: בבחירות לכנסת אפשרו להם את זה, אבל זה לא קיים בעיריות ולכן אנחנו חושבים שצריך לתת להם את הכבוד הראוי, אלה האנשים שבנו את המדינה ואת כל מה שאנחנו רואים פה.
דוד ביטן: אני רוצה להדגיש שבבתי האבות יש גם קשישים ויש אנשים שחולים ממש.
דוד אמסלם: אתה צודק במובן הזה שבבתי האבות יש אנשים תשושי נפש, אנשים מוגבלים ויש גם אנשים שלא מוגבלים.
דוד אמסלם: בבתי חולים כולם חולים, אחרת לא היו מאשפזים אותם בבית החולים.
דוד אמסלם: המצב בתי החולים מעט יותר גרוע מבתי האבות.
דוד אמסלם: לכן אנחנו מבקשים לאשר את הצעת החוק הזו כפי שנקריא אותה.
דוד אמסלם: זו הכנה לקריאה ראשונה.
דוד אמסלם: אחרי זה, אם הממשלה תבוא ותרצה לעשות התאמות כאלה ואחרות, אין לנו שום בעיה עם זה.
דוד אמסלם: מה עמדת משרד הפנים בעניין?
<בינה רונן: בינה רונן מהלשכה המשפטית במשרד הפנים.
<בינה רונן: בהקשר של בתי חולים, זה לא נכלל בהצעה המקורית שבאה בפני ועדת שרים לענייני חקיקה.
<בינה רונן: מעבר לזה יש לנו קושי מהותי ביישום ההצעה בנוסח הזה על רקע איחוד הבחירות שממילא מוסיף על הנטל.
דוד אמסלם: שכחתי מזה.
דוד אמסלם: איחוד בחירות של מה?
<בינה רונן: של המועצות האזוריות.
דוד אמסלם: רק עזרנו לכם בעניין.
דוד אמסלם: החוק הזה לא מדבר כרגע על המועצות האזוריות.
דוד אמסלם: יכול להיות שנתקן את זה גם שם בהמשך.
דוד אמסלם: אני רוצה להבין מה הבעיה במהות.
<בינה רונן: קיימת מורכבות לוגיסטית.
דוד אמסלם: עירבת פה שני דברים.
דוד אמסלם: זה שקידמנו את איחוד ימי הבחירות בין הרשויות המקומיות לבין המועצות האזוריות, בזמנו המדינה טענה שאי-אפשר ושזה מסובך על גבול הבלתי אפשרי.
דוד אמסלם: בגלל שעשו יום חופש, פתאום המדינה יזמה ואמרה שצריך.
דוד אמסלם: אז תחליטו, או שאי-אפשר או שצריך.
דוד אמסלם: לעשות בחירות במדינת ישראל זו מערכת לוגיסטית לא פשוטה.
דוד אמסלם: בכלל משטר דמוקרטי מצריך הרבה משאבים והרבה לוגיסטיקה.
דוד אמסלם: אבל אנחנו משטר דמוקרטי, אנחנו רוצים לאפשר כמשטר דמוקרטי לכל בן אדם לממש את זכות ההצבעה שלו, כל עוד אנחנו יכולים, בוודאי לאנשים מוגבלים.
דוד אמסלם: לכן לא הבנתי ברמה האידיאולוגית איפה הבעיה?
<בינה רונן: אנחנו חושבים שזה מוסיף על הנטל, שנוסף - -
דוד אמסלם: כל החוק מוסיף על הנטל.
<בינה רונן: - - בעקבות האיחוד בהצבעות.
<בינה רונן: אנחנו מבקשים להביא את זה לוועדת שרים לענייני חקיקה.
<בינה רונן: אנחנו לא חולקים על החשיבות של זה.
<בינה רונן: בשלב הזה אנחנו לא מרגישים שאנחנו ערוכים לזה, בהתחשב בעובדה שצריכים להעירך גם לבחירות בכלל הרשויות.
<בינה רונן: שנה וחצי זה לא הרבה זמן במושגים האלה.
דוד אמסלם: שתי תשובות: פניתם אלינו וביקשתם רשות להחזיר את זה לוועדת שרים ואנחנו הסכמנו.
דוד אמסלם: לא החזרתם.
דוד אמסלם: דבר שני, אתם יכולים לטעון נושא חדש בהמשך.
<תומר רוזנר: יכולים לטעון, אבל לא - - -
דוד אמסלם: היועץ המשפטי צודק, אתם יכולים לשנות את עמדת הממשלה בהמשך.
דוד אמסלם: אנחנו כרגע בהכנה לקריאה ראשונה, רק לא הצלחתי להבין ברמת האידיאולוגית.
דוד אמסלם: קודם כל אני רוצה לקבל את עמדת השר בעניין.
דוד אמסלם: אני רוצה שהשר יכתוב שהוא לא תומך בזה שאנשים בבתי חולים יוכלו להצביע באמצעות קלפי בבתי חולים אלא שייקחו אותם באמבולנסים לכל מיני קלפיות והכל בגלל שזה עולה כסף.
דוד ביטן: כמה עולה קלפי ניידת?
דוד אמסלם: עשינו דיון לגבי בתי סוהר בגלל שבמדינה דמוקרטית אנחנו רוצים לעודד כל אזרח ולתת לו את הנגישות לבחור.
דוד אמסלם: אבל, נראה שכשזה עולה כסף, לא עושים.
דוד אמסלם: הרי מחר ישב פה נציג אוצר ויגיד שהבחירות במדינת ישראל עולים 3 מיליארד שקל, בואו נבטל אותם.
דוד אמסלם: חסר לנו כסף לחינוך, ראשי הערים עוד מעט יגידו?
דוד אמסלם: חסר לבריאות?
דוד אמסלם: נבטל את הבחירות.
דוד אמסלם: אגב, יהיו כמה אנשים כאן שיגידו באמת למה לא?
דוד אמסלם: אני לא האמנתי שמישהו יקום ויטען טענה מהסוג הזה.
דוד אמסלם: יש מוסר, קצת דרך ארץ, היגיון.
דוד אמסלם: העלות זניחה.
דוד אמסלם: זה אפילו לא תקציב הכיבודים של משרד האוצר ועוד כמה משרדים.
דוד אמסלם: אוצר בבקשה.
<מעין ספיבק: מעין ספיבק מאגף תקציבים.
דוד אמסלם: שלום לך מעין ובהצלחה.
<מעין ספיבק: תודה רבה.
<מעין ספיבק: להצעה יש שני פרקים.
<מעין ספיבק: הפרק הראשון מדבר על הצבעת שוהים במוסדות.
<מעין ספיבק: קבלנו, כולל התיקונים.
<מעין ספיבק: הדבר כבר נידון יחד עם משרד הפנים ואין שום בעיה.
<מעין ספיבק: זה צריך להיות בתוך המכסה של קלפיות נגישות וזה כבר מסוכם ומשאיר את העלות מוכרת.
<מעין ספיבק: מבחינת הפרק השני שנוסף, פרק ח3.
<מעין ספיבק: אתחיל ואגיד שמבחינת הערכות תקציביות אנחנו מסתמכים על ההערכות של הבחירות לכנסת, שזה הכי קרוב שיש ואם יש הבדל, כנראה שזה הבדל שהוא גדול מזה, בגלל שהוא דורש עוד פעולה לוגיסטית.
<מעין ספיבק: מדובר על לפחות חמישה מיליון שקלים לפי המפקח על הבחירות.
דוד אמסלם: פעם בחמש שנים.
<מעין ספיבק: זה לא משנה, כי כשמדובר בשנה אחת עדיין סעיף 40א' לחוק יסודות התקציב עדיין רלוונטי.
דוד אמסלם: לא מדובר בשנה, מדובר ביום עם חמישה מיליון שקלים.
<מעין ספיבק: זה בסדר, אף אחד לא מתעכב על זה.
דוד אמסלם: ההערכה היא חמישה מיליון שקלים?
<מעין ספיבק: לפחות.
<מעין ספיבק: זה מציב אותנו כן בבעיה ומהבחינה הזאת היינו רוצים שזה יחזור לוועדת השרים ביחד עם העלות החדשה הזו ויישקל מחדש.
דוד אמסלם: יכולתם להחזיר את זה לוועדת שרים עד היום.
דוד ביטן: הבעיה שוועדת שרים הבאה היא אחרונה.
דוד אמסלם: חודשיים אמרנו להם שאם הם רוצים להחזיר, שיחזירו.
דוד אמסלם: לא החזירו, חיכו לדיון ועכשיו אומרים.
דוד אמסלם: אז אנחנו נעשה את זה בהצבעה ואם ירצו, הממשלה תשנה את עמדתה בהמשך הדרך.
דוד ביטן: אני מציע משהו כזה.
דוד ביטן: ועדת שרים האחרונה היא הוועדה הזו.
דוד ביטן: נצביע קריאה ראשונה, נביא לוועדת שרים, אם לא תהיה בעיה, נביא את זה לשנייה ושלישית עד סוף המושב.
<עמי ברקוביץ: בגלל שוועדת השרים האחרונה תהיה מאוד עמוסה, אני מקווה שיתאפשר לנו להביא את זה לוועדת השרים.
דוד אמסלם: למה לא הבאתם את זה עד עכשיו?
דוד אמסלם: אומר לי תומר היועץ המשפטי שבחודשיים האחרונים, טענתם שאתם רוצים להחזיר ואמרו לכם להחזיר ולא החזרתם.
<עמי ברקוביץ: בדרך-כלל אנחנו מחזירים לוועדת שרים רק אחרי שזה עובר בוועדה.
<עמי ברקוביץ: כיוון שאם נניח הוועדה לא תקבל את זה.
דוד אמסלם: איך אתה יכול להחזיר את זה לוועדת שרים אם זה עבר את הוועדה?
דוד אמסלם: זה לא היה בהתניה הראשונה.
<עמי ברקוביץ: נכון, לכן צריך להחזיר את זה אחרי.
<עמי ברקוביץ: נניח בדיון היום - - -
דוד ביטן: אני אביא את זה ביום ראשון על חשבון הליכוד.
דוד ביטן: בכל מקרה נעביר את זה בקריאה ראשונה.
דוד אמסלם: אנחנו נעביר את זה בשבוע הבא.
<עמי ברקוביץ: אם זה יהיה ביום ראשון בוועדת שרים, לפי החלטה של ועדת שרים, כיוון שהנושא הוא נושא משמעותי עקרוני שיש לו גם את הצעדים - - -
דוד ביטן: זה לא עקרוני, רק תקציבי.
<עמי ברקוביץ: מצד שני יש את ההיבט התקציבי, זה נושא שחייב לחזור לוועדת שרים.
דוד ביטן: כמה אנשים מאושפזים בדרך-כלל?
דוד אמסלם: זה לא משנה, היא מעריכה את העלות בחמישה מיליון שקלים.
דוד ביטן: לא בכסף.
דוד ביטן: כמה אנשים?
<תומר רוזנר: משרד הבריאות אמר שאין לו בעיה.
דוד ביטן: נניח 10,000 איש?
דוד אמסלם: אפילו פחות.
דוד ביטן: זה חצי מנדט.
<בינה רונן: מהנתונים של הבחירות לכנסת, בלי הפילוח לבתי חולים, נתונים שכוללים גם מוסדות לגמילה מסמים וכו', כוללים קרוב ל-30,000 בעלי זכות בחירה.
דוד אמסלם: מנדט שלם למדינת ישראל ואתם שמים אותו בצד.
דוד אמסלם: מזל שבבסיסי צה"ל אתם לא עושים את זה.
דוד אמסלם: זה יותר מורכב אבל לפחות שם אין את האומץ המוסרי לומר שחיל, בגלל שהוא נמצא במוצב, עולה כסף להביא לו קלפי אז לא נביא לו.
דוד אמסלם: אבל לאבא של החייל שיכול להיות שמאושפז בבית חולים, זה כן.
<בינה רונן: בבתי חולים יש תת מערך שמנהל את הבחירות - - -
דוד ביטן: אני אביא את זה ביום ראשון לוועדת שרים.
<רון עוזרי: רון עוזרי, יושב ראש אב"א, איגוד בתי אבות ודיור מוגן בישראל.
<רון עוזרי: אנחנו מייצגים גם בתי דיור מוגן, בתי אבות לתשושים, בתי אבות לסיעודיים, כפי שצוין פה בהצעת החוק, הסוגים האלה באמת נכללים.
<רון עוזרי: כשהייתי בבית ספר כבוד היושב-ראש, למדו אותי שכשאני עולה לאוטובוס הזקן זה לא נטל.
<רון עוזרי: הזקן חשוב לפני הכול.
<רון עוזרי: אם אני יושב באוטובוס, אני צריך לדאוג לכך שיגיע וישב בכיסא שלי.
<רון עוזרי: אני מדבר על כ-50,000 זקנים שמתגוררים בבתי דיור מוגן, בבתי אבות לתשושים או עצמאיים, בבתי אבות לסיעודיים ותשושי נפש.
<רון עוזרי: אותם 50,000 אנשים, זה הבית שלהם, הם לא באים לבלות שם שבוע שבועיים.
<רון עוזרי: אין סיבה שבמדינת ישראל מישהו יצטרך להתחנן להצעת חוק, שאותם 50,000 יהיו זכאים להצביע כמו כל אזרח.
<רון עוזרי: בבחירות באים אלי הדיירים ושואלים, אנחנו צריכים לקחת מונית ספישל כדי להצביע?
<רון עוזרי: אנחנו בעונש?
<רון עוזרי: אתה יודע שאני הולכת עם ההליכון ויש לי מחלות, אני צריכה לקבל עונש כדי להצביע?
<רון עוזרי: לכן אני אומר שכולנו, כנסת ישראל וגם פקידי המדינה, צריכים ברגע זה לעשות את הכול כדי שאותם אנשים שמתגוררים - - -
דוד אמסלם: אנחנו הבאנו את החוק לבתי האבות.
דוד אמסלם: אנחנו רוצים להרחיב אותו לבתי החולים.
<רון עוזרי: אני רוצה להפריד בין הדברים ולהסביר מה ההבדל.
<רון עוזרי: אני לא מזלזל באנשים שבבתי חולים, אבל אנשים שמאושפזים בבתי חולים באים לשבוע שבועיים להבדיל מאדם אחר שזה מקום מגוריו הקבוע.
<רון עוזרי: אלה שני סוגים שונים, אל תערבבו ביניהם, תדונו עליהם בנפרד.
<רון עוזרי: אני לא נכנס לבתי חולים אבל אין סיבה לעצור את בתי האבות בגלל בתי החולים כי אלה שני דברים שונים.
<רון עוזרי: זו לא אותה חבילה.
<רון עוזרי: זה הבדל בין אדם שבא באופן זמני לאדם שזה הבית שלו.
<רון עוזרי: אז קודם תאפשר לאדם שזה הבית שלו, אחרי זה תדון על בתי חולים.
דוד אמסלם: אין ויכוח על בתי האבות.
דוד אמסלם: הכול מוסכם.
<רון עוזרי: אז שיעבירו את זה כבר, לא לעכב את זה.
דוד אמסלם: באנו כדי להעביר את זה.
<רון עוזרי: אגב, כל מי ששהיה מעורב בבחירות להסתדרות ואני אומר את זה לזכותכם, השלטון המקומי, חבר הכנסת ביטן, כל מי שהיה מעורב, בהסתדרות, שם מעבירים דברים מהר, נתנו לזקנים להצביע בבתי האבות.
דוד ביטן: אין אתך ויכוח.
<רון עוזרי: חבר הכנסת ביטן, אתה בין האנשים שמטפלים ומכירים את הנושא, כמה שנים אני מחכה לזה?
<רון עוזרי: שש שנים.
דוד אמסלם: קמנו היום מוקדם רק כדי לשנות את החוק הזה.
דוד אמסלם: אמרתי לך גם בתחילת הדרך, יוזם ההצעה הוא חבר הכנסת ביטן ששיתף אותי בעניין.
<תומר רוזנר: שאלה למר עוזרי, בבחירות לכנסת שהיו, כשהחוק הזה היה כבר קיים, המידע שקבלנו שהיה קושי לקבל הסכמה של בעלי מוסדות להציב קלפיות במוסדות שלהם.
<תומר רוזנר: האם אתה צופה שבמצב החדש יהיה שינוי?
דוד אמסלם: אני אחזור על השאלה, אנחנו רוצים להשוות את המצב בין הבחירות לכנסת לבחירות המוניציפליות.
דוד אמסלם: בבחירות לכנסת בחלק מבתי האבות היה קושי להציב קלפיות.
דוד אמסלם: הוא מבקש שבמסגרת השינוי, תבקשו באחד הכנסים שלכם ממנהלי בתי האבות, שזה חלק מהשירות שניתן לדיירים, שלא יתנגדו להציב שם קלפיות ושלא יערימו קשיים.
<רון עוזרי: מקובל.
<רון עוזרי: הערה נכונה.
<רון עוזרי: אנחנו מקבלים את זה על עצמנו.
<פיני קבלו: אנחנו מחפשים תמיד איך להגביר את השתתפות המצביעים.
<פיני קבלו: אני חושב שהצעת החוק של חבר הכנסת ביטן ושלך היא הצעה טובה שאנחנו מבקשים להכיל על הרשויות המקומיות שאכן תהיינה קלפיות באותם מקומות.
דוד אמסלם: אתם תומכים בנו?
דוד אמסלם: פעם אחת אתם תומכים בנו זה גם טוב.
<תומר רוזנר: אני רק אסביר לגבי השינויים המרכזיים שיש מההצעה המקורית.
<תומר רוזנר: לבקשת הממשלה, השינוי המרכזי הוא שלגבי הקלפיות במוסדות תהיה אפשרות להציב באותם מקומות את הקלפיות הנגישות שמאפשרות לכל תושבי העיר שנזקקים לקלפי נגישה בשל מוגבלות בניידות להצביע באותן קלפיות שנמצאות במוסדות האלה, בבתי האבות ובמוסדות הסיעודיים האחרים.
<תומר רוזנר: אם יוחלט כך, הקלפיות האלה יבואו במכסת הקלפיות הנגישות שצריך להציב באותה רשות מקומית.
<תומר רוזנר: נקודה נוספת שצריך להדגיש, שהקלפיות במוסדות יתייחסו למי שזכאי להצביע באותה רשות מקומית שבה מדובר, להבדיל מהנושא של בתי חולים, בהם הקלפיות ההצבעה במעטפות כפולות והיא הצבעה ארצית, בכל בית חולים אפשר להצביע לכל עיר.
<תומר רוזנר: בקלפיות שבמוסדות זה בתחום אותה רשות מקומית.
<גלעד קרן: הצעת חוק הרשויות המקומיות (בחירות) (תיקון) - הצבעת שוהים במוסדות(, התשע"ז-2017.
<גלעד קרן: הוספת פרקים ח2 וח3 בחוק הרשויות המקומיות (בחירות), התשכ"ה–1965 ,אחרי סעיף 84יג יבוא: "פרק ח2 : הצבעת שוהים במוסדות
84 יד'. הגדרות: בפרק זה – "מוסד" - כל אחד מאלה: בית דיור מוגן כהגדרתו בחוק הדיור המוגן, התשע"ב– 2012 , מעון לזקנים כמשמעותו בחוק הפיקוח על מעונות, התשכ"ה–1965 ומוסד סיעודי כהגדרתו בחוק הביטוח הלאומי (נוסח משולב) התשנ"ה–1995 , שבו שוהים לפחות חמישים בני אדם ששמם כלול בפנקס הבוחרים של הרשות מקומית.
84 יד'. הגדרות: 84טו'.
84 יד'. הגדרות: קלפיות לשוהים במוסדות.
84 יד'. הגדרות: (א) (1) לא יאוחר מהיום ה-53 שלפני יום הבחירות לכל המועצות כאמור בסעיף 4 ,ימסור שר העבודה, הרווחה והשירותים החברתיים לשר, רשימה של כל המוסדות ויציין לגביהם פרטים נוספים כפי שייקבע בתקנות.
84 יד'. הגדרות: מנהל הבחירות יקבע, על פי הרשימה האמורה בפסקה (1) מקומות קלפי לשוהים במוסדות (בפרק זה – קלפי לשוהים במוסדות).
84 יד'. הגדרות: על אף האמור בפסקה (2) לא יקבע מנהל הבחירות מקום קלפי לשוהים במוסדות במוסד בבעלות פרטית, אלא בהסכמת המחזיק במקרקעי המוסד.
84 יד'. הגדרות: נקבע מקום קלפי כאמור בסעיף זה שיש בו סידורי גישה והצבעה מתאימים לאנשים המוגבלים בניידות, יראו בו כמקום קלפי שנקבע לפי סעיף 31א, ויחולו עליו הוראות אותו סעיף לעניין הצבעת אנשים המוגבלים בניידות.
84 יד'. הגדרות: (ב) שוהה במוסדות ששמו כלול בפנקס הבוחרים של רשות המקומית מסוימת, רשאי להצביע בבחירות לכל המועצות כאמור בסעיף 4 בקלפיות מיוחדות שיוצבו בכל לשוהים במוסדות באותה רשות מקומית, במוסד בו הוא שוהה, על פי כללים שיקבע השר.
84 יד'. הגדרות: מקומות הקלפי יובאו לידיעת השוהים במוסדות ושאר הנוגעים בדבר בדרך שיקבע השר, לפי המלצת שר הבריאות ושר העבודה, הרווחה והשירותים החברתיים.
84 יד'. הגדרות: 84טז'.
84 יד'. הגדרות: סדרי הצבעה.
84 יד'. הגדרות: השר, בהתייעצות עם שר הבריאות ושר העבודה, הרווחה והשירותים החברתיים, יקבע הוראות בדבר סדרי הפעלתן ועבודתן של הקלפיות לשוהים במוסדות ובכלל זה סדרי הפעלתן ועבודתן של הקלפיות לשוהים במוסדות ושעות ההצבעה בקלפיות בכלל או בקלפי מסוימת, וכן פרסום רשימות המועמדים לרשות המקומית שנמסרו לפי חוק זה.
84 יד'. הגדרות: ביום הבחירות, לפני פתיחת הקלפי במוסד, ייתן המוסד לכל שוהה אישור בכתב בדבר היותו שוהה במוסד לפי טופס שייקבע בתקנות.
84 יד'. הגדרות: שוהה במוסד המצביע בקלפי לשוהים במוסדות יזהה את עצמו כאמור בסעיף 60 ויציג את האישור כאמור בסעיף קטן (ב).
84 יד'. הגדרות: על הצבעת שוהים במוסדות בקלפיות לשוהים במוסדות יחולו הוראות סעיף 31א(ו) עד (ח), בשינויים המחויבים.
84 יד'. הגדרות: פרק ח'3: בחירות בבתי חולים.
84 יד'. הגדרות: 84יז'.
84 יד'. הגדרות: הגדרות.
84 יד'. הגדרות: בפרק זה – "בית חולים", "מאושפז" – כהגדרתם בפרק י3 לחוק הבחירות לכנסת.
84 יד'. הגדרות: 84 יח'.
84 יד'. הגדרות: קלפיות למאושפזים.
84 יד'. הגדרות: מאושפז רשאי להצביע בבחירות לכל המועצות כאמור בסעיף 4 בקלפי למאושפזים המוצבת בבית חולים שבו הוא מאושפז.
84 יד'. הגדרות: בקלפי למאושפזים יהיו רשאים להצביע גם שוטרים המוצבים בה לשם שמירת הסדר וכן עובדי הצוות הרפואי של בית החולים אם נוכח מנהל בית החולים או מי שמנהל בית החולים הסמיכו לכך כי קרוב לוודאי שאותו עובד לא יוכל לממש את זכות ההצבעה שלו בדרך אחרת; לעובד כאמור יינתן אישור בכתב המעיד על זכאותו להצביע בקלפי למאושפזים לפי טופס שנקבע בתקנות.
84 יד'. הגדרות: לא יאוחר מהיום ה-53 שלפני יום הבחירות לכל המועצות כאמור בסעיף 4, ימסור שר הבריאות לשר רשימה של כל בתי החולים ויציין לגביהם פרטים נוספים כפי שנקבע בתקנות.
84 יד'. הגדרות: השר, לאחר התייעצות עם שר הבריאות, יקבע, לא יאוחר מהיום ה-30 שלפני יום הבחירות, את בתי החולים שבהם יוצבו קלפיות למאושפזים.